De første vi vet om som slo seg ned i Palestina var mousteriske neandertalere, som kom omkring 200 000 f.Kr. De første moderne mennesker i området var kebaran-kulturen. De kan ha kommet så tidlig som 75 000 år f.Kr. og delte området med neandertalere i årtusener, før sistnevnte døde ut. Kebaranene ble ble etterfulgt av natufian-kulturen (ca. 12 300–9 600 f.Kr.) i mesolitikum. I neolittisk tid (8500–4300 f.Kr.) finner vi yarmuk-kulturen i nord og den lodiske kulturen, og muligens Nizzanim-kulturen, i sør. I kobberalderen (4300–3300 f.Kr.) finner vi ghassul-kulturen, folk ble urbanisert og bodde i bystater, blant andre Jeriko.